હિંમતનગરમાં મહેતાપુરાની પવિત્ર ભૂમિએ અનેક રાષ્ટ્ર સમર્પિત કાર્યકરો આપ્યા છે. રાષ્ટ્ર સેવામાં સમર્પિત કાર્યકરોનું હિંમતનગરના વિકાસમાં પણ અનન્ય યોગદાન રહ્યુ છે. શહેરના વિકાસ સાથે નગરપાલિકાને પારદર્શી, સ્વચ્છ અને સુદ્રઢ નિર્ણાયક શકિત દ્વારા આર્થિક રીતે સબળ બનાવવાનો વહીવટ વિસ્તારના પાયાના કાર્યકરોથી માંડી શહેરના આગેવાનોએ કર્યો હોવાથી તેના મીઠા ફળ આજે શહેરના નગરજનો ચાખી રહ્યા છે અને વર્તમાન પ્રમુખ અને ઉપપ્રમુખની પાલિકાની ટીમ પણ આવો સ્વચ્છ, પારદર્શી વહીવટી આપીને શહેર સુખાકારી માટેની નગરજનોની આકાંક્ષાઓને પરિપૂર્ણ કરશે તેમાં લેશમાત્ર શંકાને કોઇ સ્થાન નથી તેમ હિંમતનગર પાલિકાના નવનિયુકત પ્રમુખ-ઉપપ્રમુખના સત્કાર સમારંભમાં ઉપસ્થિત રહેલા દીવ-દમણ અને દાદરાનગર હવેલીના પ્રશાસક તેમજ પૂર્વ ગૃહ રાજયમંત્રી પ્રફુલભાઇ પટેલે સમારંભના અધ્યક્ષ સ્થાનેથી જણાવ્યુ હતું.